Bones (Imagine Dragons). " Bones " — Amerika pop-rok guruhi Imagine Dragonsning qoʻshigʻi. Qoʻshiq Interscope va Kidinakorner orqali 2022-yil 11-martda guruhning yaqinlashib kelayotgan oltinchi studiyaviy albomi "Mercury — Act 2" ning bosh musiqasi sifatida chiqarildi. U Den Reynolds, Ueyn Sermon, Ben MakKi, Daniel Platzman va uning produserlari Mattman & Robin tomonidan yozilgan. Tarixi va nashr. 2022-yil 9-mart kuni guruh oʻz ijtimoiy tarmoqlarida muxlislardan kutilmagan sovgʻa uchun soat 15:00 da rasmiy Discord serveriga tashrif buyurishlarini soʻradi. Guruh menejeri va solisti Den Reynoldsning ukasi Mac „Bones“ ning dastlabki 13 soniyasini oʻz ichiga olgan WAV faylini yubordi. Ertasi kuni guruh TikTok’da qoʻshiq 11-mart kuni chiqishini eʼlon qildi. Qoʻshiq chiqqandan soʻng, Reynolds "Rolling Stonega" shunday dedi: „Bones“ bu mening hayotning yakuniyligi va nozikligiga boʻlgan doimiy ishtiyoqimning aksidir. Men har doim meni oldinda yana koʻp narsalar borligiga — hayot qaysidir maʼnoda abadiy ekanligiga ishontiradigan dalillarni qidiraman. Buni hali topa olmayotgan ekanman, men hech boʻlmaganda qoʻshiqda oʻlimni yengish qanday boʻlishini orzu qilishga harakat qilaman." Musiqa kilipi. 2022-yil 6-aprelda guruh Jeyson Koenig rejissorligidagi qoʻshiq uchun rasmiy klipni chiqardi. Video ""Uoll-strit boʻrisi" " va Maykl Jeksonning „Triller“ musiqiy videosidan taʼsirlangan. Videoda frontmen Den Reynolds Uoll-strit kunidagi egoist treyder rolida, boshqa guruh aʼzolari esa hamkasblar sifatida rol oʻynaydi. Biroq, barcha ishchilar birdan raqsga tushayotgan zombilarga aylanadilar, ular Reynoldsni ofis atrofida quvib yuradilar. Keyin Reynolds zombilarning raqs ijrosiga qoʻshilish uchun gipnoz qilinadi, afsun uzilishidan oldin u qoʻlga olinadi va boshi kesiladi.